《题义门胡氏华林书院》
宋代·宋湜

纷纷游客豫章回，俱道华林就学来。
门第昔年旌阙耸，主人长学讲筵开。
化行乡党浑无颂，教得儿孙尽有才。
好是诸生游息处，四时花木绕书台。

作者简介：（950—1000）京兆长安人，字持正。宋泌弟。太宗太平兴国五年进士。累官翰林学士、知审官院。真宗即位，拜中书舍人，迁给事中、枢密副使。从真宗北巡，得疾卒。谥忠定。好学善谈论，晓音律，精弈棋，书法多为人传效。有文集。